Kim Collins

Kim Collins (født 5. april 1976) er en sprinter fra St. Kitts og Nevis. I 2003 ble han verdensmester på 100 meter.

Collins' debut i et stort mesterskap kom under VM 1997, da han ble slått ut i første kvalifiseringsrunde på 100 meter. Han forbedret seg raskt, og under OL 2000 i Sydney ble han den første fra sitt land som kvalifiserte seg til en olympisk finale. Han endte på 7.-plass på 100 meter. Året etter vant Collins St. Kitts og Nevis' første VM-medalje, da han fikk delt tredjeplass på 200 meter.

I Samveldelekene 2002 vant Collins sin første tittel. Etter 100 meter-finalen, som Collins vant etter at to andre favoritter hadde trukket seg med skader, avla han positiv dopingprøve. Det viste seg imidlertid at det forbudte stoffet var en del av astmamedisinen Collins hadde tatt i flere år, men som han hadde glemt å oppgi. Det ble senere besluttet at Collins fikk beholde tittelen, og slapp unna med en advarsel.

100 meter-finalen under verdensmesterskapet 2003 ble den største triumfen i Collins' karriere. Etter at olympisk mester og verdensmester Maurice Greene ble slått ut i semifinalen, var det en åpen finale. I et uhyre jevnt løp, der det bare skilte 0,02 sekunder mellom de fire fremste, vant Collins, og ble dermed den første verdensmester noensinne fra Saint Kitts og Nevis.

I verdensmesterskapet i 2005 tok Collins en bronsemedalje, slått bare av Justin Gatlin og Michael Frater.

Han vant sølv på 100 meter under de Panamerikanske leker 2011 i Guadalajara i Mexico.

Collins bar sitt lands flagg under åpningen av Sommer-OL i London i 2012.

Referanser

Eksterne lenker 
 

Sanktkittiske sprintere
Verdensmestere i friidrett for Saint Kitts og Nevis
Gullmedaljevinnere under samveldelekene for Saint Kitts og Nevis
Sølvmedaljevinnere for Saint Kitts og Nevis under de panamerikanske leker
Sølvmedaljevinnere i friidrett under de panamerikanske leker
Deltakere for Saint Kitts og Nevis under Panamerikanske leker 1995
Friidrettsutøvere under Panamerikanske leker 1995
Deltakere for Saint Kitts og Nevis under Sommer-OL 1996
Friidrettsutøvere under Sommer-OL 1996
Deltakere for Saint Kitts og Nevis under VM i friidrett 1999
Deltakere for Saint Kitts og Nevis under Sommer-OL 2000
Friidrettsutøvere under Sommer-OL 2000
Deltakere for Saint Kitts og Nevis under VM i friidrett 2001
Deltakere for Saint Kitts og Nevis under Samveldelekene 2002
Friidrettsutøvere under Samveldelekene 2002
Deltakere for Saint Kitts og Nevis under VM i friidrett 2003
Deltakere for Saint Kitts og Nevis under Sommer-OL 2004
Friidrettsutøvere under Sommer-OL 2004
Deltakere for Saint Kitts og Nevis under VM i friidrett 2005
Deltakere for Saint Kitts og Nevis under Panamerikanske leker 2007
Friidrettsutøvere under Panamerikanske leker 2007
Deltakere for Saint Kitts og Nevis under VM i friidrett 2007
Deltakere for Saint Kitts og Nevis under VM i friidrett innendørs 2008
Deltakere for Saint Kitts og Nevis under Sommer-OL 2008
Friidrettsutøvere under Sommer-OL 2008
Deltakere for Saint Kitts og Nevis under VM i friidrett 2009
Deltakere for Saint Kitts og Nevis under VM i friidrett 2011
Deltakere for Saint Kitts og Nevis under Panamerikanske leker 2011
Friidrettsutøvere under Panamerikanske leker 2011
Medaljevinnere under Panamerikanske leker 2011
Deltakere for Saint Kitts og Nevis under Sommer-OL 2012
Friidrettsutøvere under Sommer-OL 2012
Deltakere for Saint Kitts og Nevis under VM i friidrett 2015
Deltakere for Saint Kitts og Nevis under Sommer-OL 2016
Friidrettsutøvere under Sommer-OL 2016
Deltakere for Saint Kitts og Nevis under VM i friidrett innendørs 2018
Personer fra Saint Peter Basseterre Parish
Medaljevinnere under Samveldelekene 2002